kardosdrur/scandi-wiki huggingface dataset:
Paul Frederik af Mecklenburg-Schwerin (1882-1904)

Hertug Paul Frederik til Mecklenburg-Schwerin () (12. maj 1882 – 21. maj 1904) var en tysk prins af Mecklenburg-Schwerin, der var søn af Hertug Paul Frederik og barnebarn af Storhertug Frederik Frans 2. af Mecklenburg-Schwerin.

Han var søofficer i Den Kejserlige Tyske Flåde, da han døde som 22-årig i 1904.

Biografi 
Paul Frederik blev født den 12. maj 1882 i Schwerin i Mecklenburg som ældste barn af den Hertug Paul Frederik af Mecklenburg-Schwerin i hans ægteskab med Prinsesse Marie af Windisch-Graetz. Hans far var en yngre søn af Storhertug Frederik Frans 2. af Mecklenburg-Schwerin. Kort efter sin fødsel blev han den yngste soldat i verden, da han blev optaget i Den Kejserlige Tyske Hær af Kejser Wilhelm 1. af Tyskland.

Hertug Paul Frederik havde fire søskende, der, selv om Huset Mecklenburg var protestantisk, alle blev opdraget i den romersk-katolske tro, da hertuginde Marie var katolik. Han voksede op i Venedig, hvor familien levede et stilfærdigt liv, og hvor forældrene blev venner med Kardinal Sarto, den senere Pave Pius 10., der ofte besøgte familien og fungerede som deres spirituelle rådgiver.

I 1884 frasagde Paul Frederiks fader sig sin arveret til Storhertugdømmet Mecklenburg-Schwerin for sig og sine sønner til fordel for sine yngre brødre. Dog kunne Hertug Paul Frederik og hans efterkommere fortsat arve tronen, hvis resten af Huset Mecklenburg uddøde, dog under forudsætning af at de konverterede fra katolicismen til protestantismen.

På trods af sin tidlige indtræden i hæren, valgte Hertug Paul Frederik at uddanne sig som søofficer i Den Kejserlige Tyske Flåde. Her opnåede han rang af løjtnant og i 1902 deltog han i et togt over Atlanterhavet på besøg i USA.

Hertug Paul Frederik døde som 22-årig den 21. maj 1904 i Kiel. Han blev begravet i Louisen-Mausoleum i slotsparken ved Ludwigslust Slot i Mecklenburg.

Se også 
 Mecklenburg

Referencer 

Huset Mecklenburg
Kongelige fra Tyskland
Personer fra Schwerin
Søofficerer fra Tyskland
Lodovica Comello

Lodovica Comello (født 13. april 1990) er en italiensk sangerinde og skuespillerinde. Hun er mest kendt for at spille Francesca Caviglia i TV-serien Violetta på Disney Channel. Derudover har hun udgivet to soloalbums; Universo fra 2013 og Mariposa fra 2015.

Diskografi

Studiealbum

Singles

Musikvideoer 
 Universo (2013)
 Otro Día Más (2014)
 I Only Want to Be With You (2014)
 Todo El Resto No Cuenta (2015)
 Sin usar palabras feat. Abraham Mateo (2015)
 Sin usar palabras feat. Szymon Chodyniecki (Polish version, 2015)
 Non Cadiamo Mai (2016)
 Il Cielo Non Mi Basta (2017)
 50 Shades of Colours (2017)
 Run (2018)

Violetta soundtracks

Turnéer 
 2009: "Il Mondo di Patty" (som backupsanger og danser)
 2010: "Antonella in concert" (som backupsanger og danser)
 2013-2014: "Violetta en vivo" (som navngivet medlem)
 2015: "Lodovica World Tour" (soloturné)
 2017: "Noi2 Tour" (soloturné)

Referencer

Eksterne henvisninger 
 

Sangere fra Italien
Skuespillere fra Italien
Tv bio+

TV Bio+ var en dansk film-tv-kanal (eget af selskabet bag tv-kanalen dk4), der fik premiere d. 1. januar 2000, og som kunne ses via Dansk Kabel TV, Yousee og satellit.

Programsammensætning  
Der blev hovedsageligt vist udenlandske film, men hver aften var der en dansk film på programmet, og nogle dage kørte der temaer med f.eks. Poul Reichhardt, hvor der vistes film med ham en hel dag. Om formiddagen og om eftermiddagen viste TV Bio+ tegnefilm i samsending med Je-tex. Derudover gik TV Bio+ bag kameraret på de nye film, der kom i biograferne.

Årsag til lukning 
Det var især de danske film, der trak seerne til TV Bio+, men ellers faldt seerne fra, når de ikke viste danske film. Og da det var dyrt at have en filmkanal kørende som gratiskanal, besluttede man, at de danske film skulle over på tv-kanalen dk4, og dermed lukke TV Bio+.

TV Bio+ lukkede dagen før sin 2. års fødselsdag, nemlig d. 31. december 2001.

Bio+
Gitte Christensen

Gitte Christensen også kendt under navnet Brigitte Christensen (født: 28. juni 1957) er en dansk film- og teaterskuespiller, sceneinstruktør og dramatiker.

Filmografi 
 Blood delirium (1988)
 Afgrunden som adoptivmor (2004)
 Offscreen (2006)
 En mand kommer hjem som Sarah Schmidt (2007)
 The Best Offer (2013)
 Fear of loving som Cecilia Colombo (2010-2013)
 Coco Chanel som Alexandra of Russia (2008)
 Christian IV - Den sidste rejse som Ellen Marsvin

Eksterne henvisninger 
 

Skuespillere fra Danmark
Teaterinstruktører fra Danmark
Force majeure (flertydig)

Force majeure henviser til flere artikler:
 Force majeure, et retsprincip
 Force majeure (film fra 1989), en fransk film
 Force Majeure (film fra 2014), en svensk film
 Force Majeure (Tangerine Dream-album), et album fra 1979
Elhaida Dani

Elhaida Dani (født 17. februar 1993) er en albansk sangerinde, der skal repræsentere Albanien ved Eurovision Song Contest 2015 med nummeret "I'm Alive".

Biografi 
Elhaida Dani opnåede berømmelse igennem den albanske musikfestival Kënga Magjike i 2008 samt talentprogrammet Star Akademi, som hun vandt i 2009.

Dani vandt den 28. december 2014 den albanske forhåndsudvælgelse Festivali i Këngës med nummeret "Diell", og dermed retten til at repræsentere Albanien i Eurovision Song Contest 2015 i Wien med dette nummer. Den 24. februar meddelte hun imidlertid, at sangskriveren til nummeret havde trukket det tilbage, og at en ny sang, "I'm Alive" var blevet udvalgt i stedet.

Noter

Eksterne henvisninger 
 
 
 

Deltagere ved Eurovision Song Contest 2015
Sangere fra Albanien
Albaniens Eurovision Song Contest-deltagere
Grand Est

Grand Est (tidligere Alsace-Champagne-Ardenne-Lorraine) er en af de nye franske regioner, der blev oprettet pr. 1. januar 2016. Den er en fusion af regionerne Alsace, Lorraine og Champagne-Ardenne. Bas-Rhin og Haut-Rhin blev sammenlagt 1. januar 2021 og udgør Collectivité Européenne d'Alsace.

Navnet Grand Est blev endeliget vedtaget ved et dekret i september 2016.

Kilder

Eksterne henvisninger 
 http://france3-regions.francetvinfo.fr/lorraine/fusion-alsace-lorraine
Force Majeure (film fra 2014)

Force Majeure () er en svensk film fra 2014 med manuskript og instruktion af Ruben Östlund.
I hovedrollerne ses Johannes Kuhnke og Lisa Loven Kongsli. Derudover medvirker blandt andet den norske skuespiller Kristofer Hivju.
Filmen foregår på et skisportssted i de Franske Alper og er filmet i Les Arcs, Paradiski og La Plagne i Savoie, Frankrig, Västra Götaland og Jämtland i Sverige samt i Sydtyrol.

På Cannes-festivalen modtog den Un Certain Regard.
Filmen havde premiere i Danmark i december 2014.
Den var Sveriges bidrag til Oscaruddelingen 2015.

Medvirkende 
 Johannes Bah Kuhnke som Tomas
 Lisa Loven Kongsli som Ebba
 Clara Wettergren som Vera
 Vincent Wettergren som Harry
 Kristofer Hivju som Mats
 Fanni Metelius som Fanni

Henvisninger

Eksterne henvisninger 
 

Svenske film fra 2014
Bodilprisen for bedste ikke-amerikanske film
Svensksprogede film
Norsksprogede film
Engelsksprogede film
Fransksprogede film
Marie Antoinette af Mecklenburg-Schwerin

Hertuginde Marie Antoinette til Mecklenburg-Schwerin () (28. maj 1884 – 26. oktober 1944) var en tysk prinsesse af Mecklenburg-Schwerin, der var datter af Hertug Paul Frederik og barnebarn af Storhertug Frederik Frans 2. af Mecklenburg-Schwerin.

Biografi 

Marie Antoinette blev født den 28. maj 1884 i Venedig som den ældste datter og det andet barn af Hertug Paul Frederik af Mecklenburg-Schwerin i hans ægteskab med Prinsesse Marie af Windisch-Graetz. Hendes far var en yngre søn af Storhertug Frederik Frans 2. af Mecklenburg-Schwerin.

Hertuginde Marie Antoinette havde fire søskende, der, selv om Huset Mecklenburg var protestantisk, alle blev opdraget i den romersk-katolske tro, da hertuginde Marie var katolik. Hun voksede op i Venedig, hvor familien boede, og hvor forældrene blev venner med Kardinal Sarto, den senere Pave Pius 10., der ofte besøgte familien og fungerede som deres spirituelle rådgiver.

Hun var Kejser Wilhelm 2. af Tysklands kandidat som brud for Kong Alfons 12. af Spanien. Han endte dog med i stedet at gifte sig med Kejser Wilhelm kusine, Prinsesse Viktoria Eugenie af Battenberg, niece til den britiske konge, Edward 7..

Marie Antoinette havde et vanskeligt forhold til sin fætter, Storhertug Frederik Frans 4. af Mecklenburg-Schwerin, der ofte måtte amortisere hendes gæld. Derfor måtte Marie Antoinette regelmæssigt sælge sin mors samling af arkæologiske fund, udgravet i Østrig og Kärnten, herunder fra udgravningerne i Hallstatt. Mange af disse genstande findes i dag i Harvard, Oxford og Berlin.

Marie Antoinette opholdt sig ofte med sin hofdame Antonia Pilars de Pilar i Bled i Jugoslavien. Under Første Verdenskrig fra 1914 til 1918 gjorde de begge tjeneste i flere forskellige militærhospitaler.

Hertuginde Marie Antoinette døde den 26. oktober 1944 i Bled i Jugoslavien.

Se også 
 Mecklenburg

Referencer

Litteratur 
 Gloria Polizzotti Greis: A Noble Pursuit. The Duchess of Mecklenburg Collection from Iron Age Slovenia. Peabody Museum Press, Cambridge 2006,  (Peabody Museum Collection Series)

Eksterne henvisninger 

Huset Mecklenburg
Kongelige fra Tyskland
Personer fra Venedig
Middelaldermarked

Et middelaldermarked er et udendørs marked med boder med varer, gøgl, musik, mad, kampe eller ridderturneringer med inspiration fra middelalderen. Markederne afholdes som regel i sommerhalvåret på  bytorve, enge eller marker, og de varer typisk en weekend, men der findes også markeder på én enkelt dag eller en hel uge.

Middelaldermarkeder indbefatter normalt et stort antal personer i dragter, der enten er fremstillet ud fra middelalderlige snit og mønstre eller med inspiration af dem. Andre går i tøj uden historisk værdi, men som er inspireret af film om perioden. Reenactere kan udøve håndværk, teateroptrin, spille musik, gøgle og fremvise våben eller kampe. Nogle markeder har telte, hvor de medvirkende kan overnatte.

Middelaldermarkeder i Danmark 
Mange danske byer har middelaldermarkeder. Det største er Europæisk Middelalderfestival med omkring 60.000 besøgende i Horsens. Et af de andre meget store markeder er Københavns Middelaldermarked i Valbyparken. I 2013 havde det knap 23.600 besøgende og 900 aktører. Derudover findes markeder i bl.a. Nyborg, Nysted, (2009-2019) Viborg, og ved flere historiske lokationer som Esrum Kloster, Æbelholt Kloster, Spøttrup Borg, Kalø Slotsruin og Voergaard Slot.

Flere frilandsmuseer afholder også middelaldermarkeder. Fx Brøndby Middelalderlandsby i Brøndby, Hvolris jernalderlandsby i Møldrup vest for Hobro, Ulvsborg Historisk Værksted i Asnæs på Nordvestsjælland og Middelaldercentret ved Nykøbing Falster.

Renaissance fairs i USA 

Markederne er meget populære i USA, hvor de kaldes renaissance fairs. De har mere karakter af en egentlig forlystelsespark end middelaldermarkeder i Europa, hvor formålet ofte er living history og har et element af uddannelse. Autenticitet kan varierer voldsomt, og vareudbuddet er ofte præget af mere kommerciel karakter end historisk korrekthed. Selvom hovedfokus som regel er middelalder, kan markeder også vise andre perioder omkring middelalderen som vikingetid, renæssance eller 1600-1700-tallets pirater. I Storbritannien er perioden omkring Henrik 8. af England og Elizabeth 1. af England populære. Nogle markeder viser også liverollespil og nogle byder også fantasyelementer som troldmænd, elverfolk og kentaurere velkommen.

I 2007 skrev journalisten Neil Steinberg i en artikel i Chicago Sun-Times, at "temaparker med deres hovedgader, stinker af en kedelig, sikker, homogeniseret, ensartethed, hvor middelaldermarkeder [renaissance fairs] er i den anden ende af det sociale spektrum, med et pust af det okkulte, en smule fare og en antydning af erotik. Her lader de dig kaste med økser. Her er mere øl og barm, end du finder i hele Disney World."

I USA findes permanente temaparker med markeder. En del markeder afholdes på historiske steder som borge og middelalderbymidter.

Se også 
 Liste over middelaldermarkeder

Referencer 

Marked
Auvergne-Rhône-Alpes

Auvergne-Rhône-Alpes er en af de nye franske regioner, der blev oprettet pr. 1. januar 2016. Den er en fusion af regionerne Auvergne og Rhône-Alpes.

Navnet Auvergne-Rhône-Alpes blev endeliget vedtaget ved et dekret i september 2016.

Kildehenvisninger

Eksterne henvisninger 

 La fusion Rhône-Alpes/Auvergne définitivement entérinée par le Parlement
Healing Is Difficult

Healing Is Difficult er det andet album fra den australske musiker Sia, udgivet i Storbritannien den 9. juli 2001 og i Amerika den 28. maj 2002. I Storbritannien blev albummets første single "Taken for Granted" udgivet i begyndelsen af 2000 og toppede som nummer 10 på UK Singles Chart. Et lavbudget musikvideo er lavet til omkring $50. Opfølgeren "Little Man" toppede som nummer 85, sangen fik en to-trins garage remix, som var populær på det tidspunkt. En tredje single "Drink to Get Drunk" var planlagt, men kun "Different Gear" Remix modtog en begrænset udgivelse i hele Europa, som fremmes som "Different Gear vs. Sia".  Topposition var nummer 91 i England, 85 i Holland og 55 i Belgien og nummer 1 på Dance hitlisten der. Den fjerde og sidste single planlagt var "Blow It All Away", som blev genindspillet som "Throw It All Away" på grund af Angrebene den 11. september. Imidlertid fejlede singlen. Pladen havde ingen hitlistesucces i Storbritannien på grund af manglende fremme. Sporet "Sober and Unkissed" blev oprindeligt vist på Sias første soloalbum, OnlySee, under overskriften "Soon", og "I'm Not Important to You" blev oprindeligt udført af Sia med sit band Crisp for deres album The Word and the Deal i 1996 som nummeret "Sia's Song".

Trackliste
Alle sange er skerevet af Sia Furler og Sam Frank medmindre andet er angivet.

Otto Williams spillede bas på spor 1 og 7.
Kvadrofoni (Richard Louis Simmonds & Tony Rapacioli) spillede Strings på spor 2 og 3.
Isobel Dunn arrangerede og spillede Strings på spor 4.
Blair MacKichan spillede Strings udover at have produceret sporet 4.
Jesse Flavell spillede guitar foruden at have produceret sporet 7.

Singler 
Den første single toppede som #10 på UK Singles Chart den 3. juni 2000. Sia udførte selv sangen på Jo Whileys BBC Radio 1 radio show. De næste to singler levede ikke op til den succes. I 2002 "Taken for Granted" toppede på # 100 på australske ARIA Singles Chart . I april 2002 albummet debuterede som #99 men opholder sig der i en uge. Det nåede også #9 på Australian ARIA Singles Chart.

Hitliste

Referencer 

Album fra 2001
Sia-album
Bourgogne-Franche-Comté

Bourgogne-Franche-Comté (forkortet BFC) er en af de nye regioner, der blev oprettet pr. 1. januar 2016. Den er en fusion af regionerne Bourgogne og Franche-Comté.

Navnet Bourgogne-Franche-Comté blev endeligt vedtaget ved et dekret i september 2016.

Kilder
Occitanie

Occitanie (tidligere Languedoc-Roussillon-Midi-Pyrénées) er en af de nye regioner, der blev oprettet pr. 1. januar 2016. Den er en fusion af regionerne Languedoc-Roussillon og Midi-Pyrénées.

Navnet Occitanie blev endeligt vedtaget ved et dekret i september 2016.

Noter
Hauts-de-France

Hauts-de-France (tidligere Nord-Pas-de-Calais-Picardie) er en af de nye regioner, der blev oprettet pr. 1. januar 2016. Den er en fusion af regionerne Nord-Pas-de-Calais og Picardie.

Navnet Hauts-de-France blev endeliget vedtaget ved et dekret i september 2016

Kilder
Normandie

Normandie er en af de nye regioner, der blev oprettet pr. 1. januar 2016. Den er en fusion af regionerne Haute-Normandie og Basse-Normandie.

Eksterne henvisninger 
 Officiel hjemmeside
Heinrich Duholm

Heinrich Duholm (25. december 1929 på Langeland-1. oktober 2020) var en dansk atletleder medlem af Sparta Atletik i København hvor han var medlem fra 1952. Han var uddannet fra Danmarks Højskole for Legemsøvelser) som idræts- og svømmelærer og arbejdede i 28 år som idrætslærer på Hillerødgades Skole.

Heinrich Duholm startede med atletikken i Aabenraa IG og var en habil trespringer i sin ungdom, men blev en legendarisk ledere i dansk atletik. Han kom ind i sit første udvalg i Dansk Atletik Forbund i 1959 og var medlem af diverse udvalg i 50 år. Han var en af hovedkræfterne bag Copenhagen Games, Spartas internationale atletikstævne som blev afholdt på Østerbro Stadion fra 1973 til og med 1986. Han var medstifter af motionsløbene Bagsværd Sø Rundt i 1972. I perioden 1965-1982 var han Danmarks Radios ekspert og kommentereder tv-transmissionerne fra de store atletikstævner sammen med journalisterne John Idorn, Svend Gehrs og Poul Erik Andersson. Duholm var medstifter af magasinet Atletik Nyt i 1962 og trak sig efter 50 år som redaktør. 

Heinrich Duholm var lillebror til Helmuth Duholm.

Kilder 
 Fylder 85 år Juledag: Trespringeren, der blev en legende i dansk atletik - www.bt.dk 
Dødsfald: Heinrich Duholm, 90 
 Statletik.dk - Profil - Heinrich Duholm 

Personer fra Langeland
Atleter fra Sparta Atletik
Atleter fra Aabenraa IG
Atletik i Danmark
Trespringere fra Danmark
Idrætsledere fra Danmark
Sportsjournalister fra Danmark
Lærere fra Danmark
Indonesia AirAsia Flight 8501

AirAsia Indonesia flight QZ 8501, et Airbus A320-fly bygget i 2008, forsvandt d. 28. december 2014 på ruten fra Surabaya i Indonesien til Singapore med 155 passagerer og syv besætningsmedlemmer ombord, og menes at være styrtet i den nordlige del af Javahavet ved Karimatastrædet mellem øerne Java, Sumatra og Borneo.
Flyet mistede radiokontakten til flyvelederne i Jakarta kl. 0.17 lokal tid (kl. 6.17 dansk tid) efter at have fået afslag fra trafikkontrollen om at gå op i en højere flyvehøjde på grund af uvejr. Der var tæt flytrafik i området.

Eftersøgningsaktionen var samme dag ikke i stand til at lokalisere flyet. Dagen efter konkluderede chefen for eftersøgningen, at flyet formentlig ligger på havets bund. Den 30. december blev det bekræftet med 95% sandsynlighed, at der er fundet vragrester fra AirAsia QZ 8501 mellem øerne Borneo og Sumatra.

Hovedparten af passagererne var fra Indonesien. 26 personer ankom formentligt for sent til flyets afgang, som ifølge sms'er fra lavprisselskabet AirAsia var rykket to timer frem.

Kilder/referencer

Eksterne links 

 AirAsia Indonesia flight QZ 8501 - Pressemeddelelse fra Airbus 28. december 2014
 Fly med 162 om bord meldt savnet - Ekstra Bladet 28. december 2014
 Nørder og flyeksperter efterforsker passagerflys forsvinden - Politiken 28. december 2014
 Mørket bremser eftersøgning af forsvundet fly - Politiken 28. december 2014
 Eftersøgning efter fly indstillet frem til mandag - Jyllands-Posten 28. december 2014
 Ændret afgang for forsvundet fly reddede familie på 10 - Politiken 28. december 2014

 Søgning efter forsvundet passagerfly er genoptaget - Ekstra Bladet 29. december 2014
 Chef for eftersøgning: Flyet er formentlig på havets bund - Ekstra Bladet 29. december 2014
 Chef for eftersøgning: Flyet er formentlig på havets bund - Jyllands-Posten 29. december 2014
 Flyselskabets chef: Mit hjerte bløder for de pårørende - Jyllands-Posten 29. december 2014
 Vragdele fundet - her leder de nu - Ekstra Bladet 29. december 2014
 Skønheds-dronning kom for sent til dødsfly - Ekstra Bladet 29. december 2014
 Flymysterium er flamboyant flyboss' første krise - Jyllands-Posten 29. december 2014
 Efterforskningen af det forsvundne fly fortsætter på land - Politiken 29. december 2014
 Eksperter: Forsvundet fly fløj muligvis for langsomt - Politiken 29. december 2014

Flyulykker og -hændelser i 2014
Flyulykker og -hændelser i Indonesien
Jam Days

Jam Days er en musikfestival med fokus på Folk, Blues, Jazz og det midt i mellem. Festivalen forløber over tre dage i august midt i Odense centrum. Koncerterne er fordelt på Odenses forskellige spillesteder, og udendørsscener.
 
Musikprogrammet består af en bred vifte af danske og internationale bands og artister, som har fokus på jazz, fok og blues. Festivalens hovednavn i år 2019 er Jamie Cullum. Tidligere har artister som Sinéad O'Connor, Macy Gray og Eivør spillet på festivalen. 

Jam Days blev etableret i 2013 som en fusion af Odense Folk Festival, Odense Internationale Bluesdage og Odense Sommerjazz. Festivallederen er Morten Østlund, som også er leder af spillestedet Musikhuset Posten i Odense. 

Festivalnavnet Jam Days er bestemt af en læser fra Fyens Stifttidende, idet festivalen lavede et samarbejde med lokalavisen omkring en navne- og logokonkurrence i år 2013.

Eksterne henvisninger 
 Jamdays.dk - website for Jam Days

Musikfestivaler i Danmark
Musik i Odense
Festivaler i Odense
Lauenbrück

Lauenbrück er en kommune med godt 2.200 indbyggere (2013) der er administrationsby i Samtgemeinde Fintel i den sydøstlige del af Landkreis Rotenburg (Wümme), i den nordlige del af den tyske delstat Niedersachsen.

Geografi 
Kommunen ligger i den østlige del af Landkreises Rotenburg (Wümme). Floden Fintau munder ud i Wümme i Lauenbrück . Landskabet er præget af store skovområder mod øst og syd, samt moser (Steinbecker Moor) og floderne. På grund af de fugtige områder er der kun små områder der er dyrket som landbrug.

Inddeling 
Jernbanelinjen mellem Hamburg og Bremen går gennem kommunen. Mellen denne og den nordlige ende af Wümme ligger hovedbyen Lauenbrück, med en ny bydel på sydsiden af banelinjen. Bydelen Stell ligger mod nordøst tæt ved grænsen til Landkreis Harburg.

Nabokommuner 
Nabokommuner er (med uret fra nord):
 Stemmen
 Vahlde, nördlicher Teil
 Königsmoor
 Vahlde, südlicher Teil
 Scheeßel
 Helvesiek

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Walthère Frère-Orban

Hubert Joseph Walthère Frère-Orban (født 2. april 1812 i Liège, død 2. januar 1896) var en belgisk advokat, politiker og premierminister af to omgange 1868-1870 og 1878-1884.

Eksterne henvisninger 

Advokater fra Belgien
Politikere fra Belgien
Personer fra Liège
Belgiens premierministre
Jules d'Anethan

Jules Joseph d'Anethan (født 23. april 1803 i Bryssel, død 8. oktober 1888 i Schaerbeek) var en belgisk politiker og baron. Fra 1870 til 1871 var han landets premierminister.

Eksterne henvisninger 

Belgiens premierministre
Politikere fra Belgien
Personer fra Bruxelles
Jules Malou

Jules Edouard Xavier Malou  (19. oktober 1810, Ieper, Frankrig, nu Belgien – 11. juli 1886, Woluwe-Saint-Lambert, Belgien) var en belgisk katolik, politiker og premierminister af to omgange 1871-1878 og 1884.

Eksterne henvisninger 

Katolikker fra Belgien
Politikere fra Belgien
Belgiens premierministre
Euronics

Euronics er Europas næststørste elektronikkæde inden for elektronik og hårde hvidevarer. Euronics har 11.000 butikker i 31 lande og en omsætning på 131 milliarder kroner.

I december 2014 kom det frem at Euronics i løbet af 2015 åbnede 20 til 25 butikker i Danmark. Den første butik åbnede i Ikast, efterfulgt af Hadsund hvor Euronics åbnede 1. januar 2015.

Butikker i Danmark 

Pr. 22. november 2016:

Kilder

Eksterne henvisninger 
 Euronics officielle hjemmeside 

Etableret i 1990
Detailvirksomheder fra Nederlandene
Elektronikvirksomheder fra Nederlandene
Neger (flertydig)

Neger kan henvise til flere emner:

 Neger - om ordet "neger"
 Negroide race - om en menneskerace
 Neger (bemandet torpedo) - tysk torpedo-våben fra 2. verdenskrig

Se også
 Afrodansker - dansker af afrikansk afstamning
 Afroamerikaner - del af befolkningen i USA, som i større eller mindre grad stammer fra den sorte befolkning i Afrika
 Bladneger - slangord for en journalist, der skriver uden at få sit navn nævnt
 Nigger - nedsættende og kontroversielt slangord afledt fra ordet neger
Skagens Rev

Skagens Rev er et sandrev ved Skagen, der som en forlængelse af Grenen strækker sig omkring 4 km mod østnordøst, hvor de to have Skagerrak mod vest, og Kattegat mod øst, mødes. Revet ligger ikke fast, men kan ændre kontur ved storme. Revet har altid været farlig for skibsfarten og ved østenden af revet ligger en lysbøje, hvor der i perioden 1878-1980 lå et fyrskib .

Eksterne kilder/henvisninger 

 Grunde, rev og flak p 72-73 af Svend Albrechtsen via GoogleBooks.
 Skagens Rev på denstoredanske.dk
 Skagens Rev fyrskib på skagensiden.dk

Rev i Danmark
Lokaliteter i Frederikshavn Kommune